

Eda – Agencija za razvoj preduzeća Banja Luka objavljuje:

**Javni poziv za izražavanje interesa za tehničku podršku u oblasti energetske efikasnosti i energetskog menadžmenta**

**u okviru projekta *Evropski akt o malom biznisu kao okvir strategija i politika za mala i srednja preduzeća u Bosni i Hercegovini – SBA in BiH***

1. **O PROJEKTU**

Projekat *Evropski akt o malom biznisu kao okvir strategija i politika za mala i srednja preduzeća u Bosni i Hercegovini* – SBA in BiH (Projekat) ima za cilj ubrzanje ekonomske integracije sa Evropskom unijom u oblasti okvira za podršku malim i srednjim preduzećima (MSP), sa pozitivnim uticajem na ostvarenja MSP u Bosni i Hercegovini kroz stvaranje harmonizovanog zakonskog, strateškog i *policy* okvira za MSP. Projekat je finansiran je od strane Švedske, posredstvom Švedske agencije za međunarodni razvoj i saradnju (Sida), a provodi ga Agencija za razvoj preduzeća – Eda, Banja Luka (Eda).

1. **PREDMET I CILJ JAVNOG POZIVA**

Predmet Javnog poziva je izbor MSP sa sjedištem u BiH, u lokacijama definisanim Javnim pozivom, koja su zainteresovana za unapređenje energetske efikasnosti i energetskog menadžmenta. Cilj Javnog poziva je unapređenje energetske efikasnosti domaćih MSP, kroz promociju mreža energetske efikasnosti u industriji (MEEI).

* 1. **Podrška**

Zainteresovanim MSP, koja imaju potrebu za unapređenjem energetske efikasnosti i energetskog menadžmenta, biće obezbijeđena tehnička podrška kroz finansiranje provođenja treninga u oblasti energetske efikasnosti i energetskog menadžmenta, te provođenje energetskog audita, s ciljem identifikacije mogućnosti za unapređenje energetske efikasnosti MSP. Pored toga, biće inicirana razmjena znanja i iskustava MSP u okviru navedenih oblasti. Tehnička podrška će biti obezbijeđena angažovanjem sertifikovanih energetskih menadžera i auditora.

U okviru Javnog poziva, predviđena je tehnička podrška za 16 MSP.

* 1. **Period implementacije**

Okvirni period provođenja aktivnosti, odnosno pružanja tehničke podrške je 15. avgust – 30. novembar 2021. godine. Period provođenja aktivnosti za prijave dostavljene do 01.08.2021. godine ostaje 01. avgust – 30. novembar 2021. godine.

1. **KORISNICI PODRŠKE**

Korisnici podrške mogu biti poslovni subjekti koji ispunjavaju sljedeće uslove:

1. Imaju status privrednog društva;
2. Pripadaju kategoriji MSP[[1]](#footnote-1), odnosno:

* prоsјеčnо gоdišnjе zаpоšlјаvајu mаnjе оd 250 rаdnikа;
* оstvаruјu ukupni gоdišnji prihоd dо 97.790.000 KM ili imајu vriјеdnоst pоslоvnе imоvinе dо 84.099.400 KM;

1. Posluju u oblasti industrijske proizvodnje (područje C KD BiH 2010)[[2]](#footnote-2);
2. Imaju sjedište poslovanja u jednom od sljedećih područja:

* Područje 1: Prijedor, Banja Luka, Kostajnica, Gradiška, Doboj, Derventa, Teslić, Kozarska Dubica, Kotor Varoš, Laktaši, Modriča, Mrkonjić Grad, Novi Grad, Prnjavor, Srbac i Čelinac;
* Područje 2: Tešanj – Brčko Distrikt – Tuzlanski kanton;

1. Ispunjavaju minimalne uslove u pogledu kadrovske strukture, odnosno imaju zaposlenog najmanje jednog inžinjera tehničke struke;
2. Imaju prosječan godišnji utrošak energije viši od 50.000,00 KM u protekle dvije godine;
3. Iskažu spremnost uprave da obezbijedi potrebne podatke i angažuju kapacitete za provođenje aktivnosti.

Ispunjenost svih uslova iz tačke 3. Javnog poziva, dokazuju se prijavnim obrascima i dokumentacijom iz tačke 5.1 ovog Javnog poziva. Eda zadržava pravo zahtijevanja dodatnih informacija ili dokumentacije, s ciljem pravilne ocjene prijava.

1. **OCJENA PRIJAVA**
   1. **Formalna prihvatljivost**

Prijave zainteresovanih MSP će prvo biti ocijenjene na osnovu sljedećih formalnih uslova:

1. Prihvatljivost MSP,
2. Kompletnost i ispravnost prijave,
3. Blagovremenost prijave.
   1. **Izbor MSP**

Izbor MSP će se vršiti prema redoslijedu dostavljanja prijava zainteresovanih MSP, uz obavezu ispunjenosti uslova iz tačke 4.1. Javnog poziva. U granicama raspoloživih finansijskih sredstava, izbor MSP će se vršiti do izbora 16 korisnika tehničke podrške. Bez obzira na broj izabranih MSP, a imajući u vidu vremenske okvire Projekta, prijave MSP koje budu dostavljene nakon isteka krajnjeg roka za dostavljanje prijava iz tačke 5.2. javnog poziva, neće biti razmatrane.

* 1. **Ugovor o saradnji**

MSP za koje se ocijeni da ispunjavaju uslove formalne prihvatljivosti i navedene kriterijume, biće ponuđeno zaključenje ugovora o saradnji kojim će se preciznije utvrditi konkretni oblici i uslovi saradnje, te međusobna prava i obaveze.

1. **PODNOŠENJE PRIJAVA**
   1. **Dokumentacija**

Kako bi se prijavili na ovaj javni poziv, poslovni subjekti su dužni dostaviti sljedeću dokumentaciju:

1. Popunjen, potpisan i ovjeren Prilog 1 – Izjava o izražavanju interesa;
2. Kopiju aktuelnog izvoda iz sudskog registra, ne starijeg od tri mjeseca, računajući od krajnjeg roka za podnošenje prijava iz tačke 5.2. javnog poziva (nije potrebno ovjeravati);
   1. **Rok za podnošenje prijava**

Ovaj Javni poziv je otvoren od dana objavljivanja na web stranici Ede, do izbora 16 MSP zainteresovanih za tehničku podršku, **a najkasnije do 15. avgusta 2021. godine**.

* 1. **Način dostavljanja prijava**

Prijave se dostavljaju na sljedeći način:

* *E-mailom* na adresu eda@edabl.org, pri čemu je potrebno dostaviti skenirane verzije traženih dokumenata iz tačke 5.1.

Prijavni obrazac možete preuzeti na: <https://bit.ly/34vvqGc>.

* 1. **Komunikacija sa podnosiocima prijava**

Svi podnosioci prijava će biti obaviješteni o rezultatima Javnog poziva, pisanim putem, odmah nakon okončanja postupka otvaranja i ocjene prijava.

Dodatne informacije po ovom javnom pozivu mogu se dobiti pisanim putem, na osnovu upita zainteresovanih MSP, upućenog na [eda@edabl.org](mailto:eda@edabl.org)

1. Iz Preporuke Evropske Komisije, broj 2003/361 („Službeni glasnik Evropske unije”, broj L124/36, 2003. godine). [↑](#footnote-ref-1)
2. Izuzev proizvodnje oružja i municije; proizvodnje alkoholnih pića (uključujući vino i pivo) i proizvodnje duvana i duvanskih proizvoda. [↑](#footnote-ref-2)